**Το 4ο ΕΠΑΛ έχει το δικό του ηλιακό ρολόι!**

Ο Τομέας των Δομικών Έργων κλείνει την πλούσια σε καινοτόμες δράσεις, φετινή σχολική χρονιά, με την σχεδίαση και κατασκευή ενός ηλιακού ρολογιού στην αυλή του σχολείου.

Η παιδαγωγική ομάδα, για τη σχεδίαση/υλοποίηση ηλιακού ρολογιού, απαρτιζόμενη από τους εκπαιδευτικούς: Θεμελίδου Αικατερίνη, Νάρη Μαρίας και Χατζούλη Θεόδωρο και τους μαθητές/τριες της Β΄ και Γ΄ τάξης του τομέα Δομικών Έργων επέλεξε τη κατασκευή ενός αναλημματικού ρολογιού στον αύλειο χώρο του σχολείου μας.

Σε συνεργασία με τη Διαδικτυακή Κοινότητα Πρακτικής «Εξ Αποστάσεως Εκπαίδευση», τον Σύλλογο ερασιτεχνικής αστρονομίας «ΠΗΓΑΣΟΣ» και το ΕΚΦΕ Δράμας η παιδαγωγική μας ομάδα συμμετέχει στη Δράση Ευρείας Κλίμακας : ”Σχεδιάζω Ηλιακό Ρολόι στο Σχολείο μου και το Αξιοποιώ Εκπαιδευτικά” μαζί με περισσότερες από 600 ιδιωτικές και δημόσιες σχολικές μονάδες και εκπαιδευτικούς φορείς!

Το έργο εντάσσεται στην “Αξιολόγηση Σχολικής Μονάδας” για το σχολικό έτος 2024-2025, στο πλαίσιο της οποίας το 4ο ΕΠΑΛ υλοποιεί σχέδιο με τίτλο «Συμμετοχή των εκπαιδευτικών σε εθνικά και ευρωπαϊκά προγράμματα».

Τα ηλιακά ρολόγια, το αρχαιότερα όργανα μέτρησης του χρόνου, διακρίνονται σε οριζόντια, κατακόρυφα και ισημερινά, ανάλογα με το αν η επιφάνεια πάνω στην οποία πέφτει η σκιά της ράβδου είναι οριζόντια ή κατακόρυφη ή παράλληλη με το επίπεδο του ισημερινού. Η ομάδα μας επέλεξε τη κατασκευή ενός αναλημματικού ρολογιού, έναν τύπο ηλιακού ρολογιού όπου ο γνώμονας είναι κατακόρυφος, μετακινούμενος και το επίπεδο όπου χαράσσονται οι ώρες του ρολογιού είναι οριζόντιο, το δάπεδο της αυλής.



Στη δράση συμμετείχαν οι μαθητές/τριες των τμημάτων ΒΔΕ και ΓΔΕ:

Ορφέας Τζιότζιος, Αναστάσιος Λιόγκας, Δημήτρης Καλαγιάς, Φανή Μπουλασίκη, Αιμιλία Μίτσο, Άγγελος Πρίφτης, Γεώργιος Βλαχόπουλος, Αναστάσιος Πιτσιάβας, Στέλιος Λιλελλάρι, Σιδέρης Μπουρντένιας και Γεώργιος Νίκου.

Ευχαριστούμε και τους μαθητές και μαθήτριες της Β΄ Εφαρμοσμένων Τεχνών, που με τις καλλιτεχνικές τους πινελιές, απογείωσαν την αισθητική του έργου:

Έλενα Πλιάτσικα, Φανουρία Δημόκα, Μυρσίνη Γκόγκα, Ραφαήλ Λαβαντσιώτη, Παναγιώτα Κουκουφίκη, Χριστίνα Λογοθέτη, Κίμωνας Διαμαντή και Παναγιώτα Κουτελίδη.

Θερμά συγχαρητήρια και ευχαριστίες στους μαθητές και τις μαθήτριες της Α΄ τάξης, οι οποίοι σχεδίασαν και κατασκεύασαν τα δικά τους ηλιακά ρολόγια.

Ευχαριστούμε για τη καθοριστική της στήριξη τη Διευθύντριά μας, κ. Ηλιάδη Χριστίνα.

Περισσότερες πληροφορίες στο βίντεο:

[https://drive.google.com/file/d/1j7RJfiee93ut0x9va0DFIMo5t1YfOqkS/view?usp=sharing](https://drive.google.com/file/d/1j7RJfiee93ut0x9va0DFIMo5t1YfOqkS/view?usp=sharing%20)